IKLANBERÉNY KÖZSÉG ÖNKORMÁNYZATÁNAK

2/1995. /II. 27./ SZÁMÚ

R E N D E L E T E

AZ ÖNKORMÁNYZATI KÉPVISELŐK TISZTELETDÍJÁRÓL

Iklanberény Község Önkormányzati Képviselő-testülete az 1994. évi LXIV. Tv. 17. §. /1/ bekezdésére figyelemmel a helyi képviselők tiszteletdíjára vonatkozó alábbi rendeletet alkotja:

1. §

/1/ A rendelet hatálya kiterjed az önkormányzati általános és időközi választáskor képviselőnek megválasztott képviselőtestület tagjaira.

2. §1 2 3 4 A képviselő 2017. január 1. napjától havonta tiszteletdíjra jogosult, melynek mértéke havi bruttó 25.000,-Ft.

3. §

/1/ A helyi képviselő jogosult megbízatásának teljesítése közben felmerült utazási költségének, valamint tanfolyamon való részvétele esetén tanfolyam-költségének megtérítésére.

4. §

/1/ A tiszteletdíj kifizetése negyedévente egy összegben történik, a negyedévet követő 10. napon belül.

5. §

/1/ Az alpolgármester képviselői tiszteletdíjat nem kaphat.

6. §

/1/ Ha a képviselő megbízatása megszűnik, a tiszteletdíj folyósítását is meg kell szüntetni. Az utolsó negyedévi tiszteletdíjat a közeli hozzátartozó részére kell kifizetni, ha a képviselő megbízatása halálesettel szűnik meg.

/2/ Nem illeti meg az egy havi tiszteletdíj azt a képviselőt, aki két hetet meghaladóan indokolatlanul nem vesz részt a képviselő-testület munkájában.

7. §.

/1/ Ez a rendelet kihirdetésekor lép hatályba, rendelkezéseit 1995. január 1-jétől kell alkalmazni.

/2/ E rendelet hatályba lépésével egyidejűleg a képviselőtestület tagjai költségtérítésének megállapításáról szóló 3/1991. /VI. 27./ számú képviselő-testületi rendelet hatályát veszti.

Iklanberény, 1995. február 27.

Kálmán Istvánné sk Könczöl János sk

polgármester mb. körjegyző

1 Módosította a 7/2006.(X. 12.) önkormányzati rendelet. Hatályos 2006. október 1-jétől.

2 Módosította az 5/2015.(II. 27.) önkormányzati rendelet. Hatályos 2015. február 28-tól.

3 Módosította az 12/2015.(XI. 3.) önkormányzati rendelet. Hatályos 2016. január 1-től.

4 Módosította az 2/2017.(I. 25.) önkormányzati rendelet. Hatályos 2017. január 26-től.